బ్యాటిల్ రోయాల్. నేను సరిగ్గానే అంచానా వేశా కదా? అవును కదా?
నీ అంచనా సరైనదే.
అందరికీ హాయ్. నేను ఎంక్యూ వారి బ్యాటిల్ రోయాల్ ని ఆడకుండా ఉండలేకపోతున్నా.
ఎక్కడ చూసినా రక్తమే.
గెలుపు నాదే! బ్యాటిల్ రోయాల్.
బ్యాటిల్ రోయాల్ భలే మజాగా ఉంది.
నేను హాట్ డాగ్ వేషాన్ని కొంటాను.
వావ్. వీళ్లు చిన్నపిల్లల్లా ఉన్నారే.
అవును. మన సగటు రోజువారీ వినియోగదారు వయస్సు ఇటీవలే తొమ్మిదేళ్లకి పడిపోయింది.
ఇప్పుడు మనం పిల్లలను ఆకర్షించాం కనుక, వారి విషయంలో మనమేం చేయబోతున్నాం?
వారి డబ్బునంతా దోచుకోబోతున్నాం.
హేయ్, బ్రాడ్, నేను నీతో ఒక సీరియస్ విషయం గురించి మాట్లాడాలి.
అది,
నీ పుట్టినరోజు!
పుట్టినరోజు బాబుకు జేజేలు.
హ్యాపీ బర్త్ డే...
ఆగాగు, కాస్త ఆగు. నా పుట్టినరోజు ఇవాళ కాదు.
బ్రాడ్. నీ వ్యక్తిగత జీవితం గురించి ఎవ్వరికీ తెలియనివ్వవని తెలుసు,
కానీ, ఇవాళ నీ పుట్టినరోజని నాకు బాగా నమ్మదగిన వ్యక్తి చెప్పారు.
సరే, నీకెవరు చెప్పారో నాకు తెలీదు కానీ,
వాళ్లు అబద్ధం చెప్పారు.
లేదు, నిజానికి వాళ్లేమీ అబద్దం చెప్పలేదు. ఎందుకంటే చెప్పింది నీ అన్నయ్యే కాబట్టి!
ఇక్కడికి రా, జాక్.
పుట్టినరోజు శుభాకాంక్షలు, తమ్ముడూ.
అతని ముఖం చూడండి. దేవుడా, దానికి వెలక్కట్టలేము.
కొన్ని వారాల కిందట జాక్ మెయిల్ చేశాడు.
మీరిద్దరూ ఎప్పటికో కానీ కలవడం లేదని, నిన్ను ఆశ్చర్యపరచాలని ఉందని చెప్పాడు.
సహజంగానే, నేను ఒప్పుకున్నాను.
నేను ఒక్కడినే సంతానం కాబట్టి, ఒక సోదరుడు ఉండాలని నాకెంతగానో ఉండింది కాబట్టి,
నీకు ఇప్పుడు ఎంత ఆనందంగా ఉందో నేనస్సలు ఊహించలేకపోతున్నాను.
వచ్చి హత్తుకో, తమ్ముడూ. రా.
నిన్ను చూడటం చాలా బాగుంది.
ఇది చాలా బాగుంది.
వాడి ఉద్దేశం ఏంటి? వాడి పథకం ఏంటి?
-మన్నించాలి, నాకు అర్థమవ్వడంలేదు. -నాకు కూడా. ఈ దారి కొత్తగా వేశారా?
అంతా బాగానే ఉందా? నీ ముఖంలో కంగారు కనబడుతోంది.
నాకు కంగారేమీ లేదు. నేను పథకం వేస్తున్నాను.
అది మామూలే కదా. కానీ ఎవరి మీద?
మా అన్నయ్య, జాక్ మీద.
వాడు హఠాత్తుగా ఊడిపడి
సంస్థల విలువలను పెంచి, ఆపై వాటిని శాఖల వారీగా అమ్మేసే ప్రైవేట్ ఈక్విటీ దరిద్రుడు.
-వాడొక భయంకరమైన హంతకుడు. -హంతకుడా? అతనా?
అవును, వాడే.
వాడు నా పందిని చంపడానికి ఇక్కడికి వచ్చుంటాడు.
వాడి బుద్ధే అంత.
వాడికి ఆ అవకాశం నేను ఇవ్వను. ఇది నా పంది.
దాన్ని చంపితే గింపితే నేనే చంపాలి.
-మన్నించాలి, పంది అంటే ఏంటి? -సంస్థ.
బ్యాటిల్ రోయాల్ మన ఆదాయాలను పెంచి ఉంటుంది, అది వీడిని ఆకర్షించి ఉంటుంది.
-నీటిలో రక్తపు బొట్టును కూడా పసిగట్టగలడు. -పంది రక్తాన్నా?
-నా రక్తం! -నీకు రక్తస్రావం అవుతోందా?
-అది పోలిక, జో. అర్థం చేసుకో. -ఆ ప్రయత్నంలోనే ఉన్నాను.
పుట్టినరోజు పార్టీ అనేది వంక మాత్రమే. వాడు నా ఉద్యోగాన్ని నాశనం చేయాలని వచ్చాడు.
కానీ ఓ విషయం చెప్పనా. ఏం చేయాలో నాకు తెలుసు.
క్షమించాలి, మనం ఇప్పుడు నడవాలా?
ఏం చేస్తున్నావు?
వాడు వెళ్లిపోయేదాకా నా ఆఫీసులో దాక్కుంటాను.
దీన్నే అధికార ప్రదర్శన అంటారు.
-అవునా? -అవును, జో! అర్థమైందా?
-ప్రశ్నలు అడగకు. వాడు వెళ్లిపోయేలా చేయ్. -అలాగే, సర్. ఆ పని మీదే ఉంటాను, సర్.
ఇది అస్సలు అర్థవంతంగానే లేదు.
ఎంక్యూ అస్థిత్వానికి ప్రమాదం తెచ్చే క్యాన్సర్ ని
ఆటలోకి ప్రవేశపెట్టినందుకు మోంట్రియల్ పాపీని అభినందించడం ఏంటి?
వాళ్లు తనకి పోర్ష్ కారును ఇచ్చారు.
-పోర్ష్ కారును ఇచ్చారా? -అవును.
దేవుడా. బ్యాటిల్ రోయాల్ బాగా కాసులని కురిపిస్తున్నట్టుంది.
విషయం అది కాదు, టెస్టర్.
తొలిసారిగా విజయం సాధించినప్పుడు, అంత అధిక నాణ్యతగల బండిని
కానుకగా ఇవ్వకూడదు, అర్థమైందా?
వాళ్లకి ఇలాంటి చెత్త కారును ఇవ్వాలి.
ఏదో మీ అంత రేంజు కారు కాదులే, గురూ.
ఇంకా, వాతావరణ మార్పుల కారణంగా
అందరూ పర్యావరణ అనుకూల వాహనాన్ని వాడాల్సిన అవసరం ఉంది.
నాకు అది తెలుసు. అందుకే మూడు టెస్లా కార్లను కొన్నాను.
మూడు టెస్లా కార్లు ఎందుకు కొన్నావు?
ఎందుకంటే నేను పర్వావరణం గురించి ఆలోచిస్తా కాబట్టి, సంభాషణ నుండి పక్కదారి పట్టకు.
అక్కడ ఆపు. తను అక్కడే ఉంది.
తను హుడ్ మీద కూర్చొనుందా?
నువ్వు తనని ఎక్కించుకోవడానికి రావడమనేది మంచి విషయం.
నేను తనని ఎక్కించుకోవడానికి రాలేదు. ఆ పిల్ల రాకాసి నడవగలదు.
నేను కారు కోసం వచ్చాను.
హేయ్!
-నీకేమైనా పిచ్చి పట్టిందా? -ఏంటి? ఏం చేస్తున్నావు?
నువ్వేదో ఐరావతం మీద కూర్చున్నట్టు ఆ హుడ్ మీద కూర్చోకోకూడదు.
-ఆ పోలిక సరైనది కాదు. -నోర్మూయ్.
-నేనిక్కడ ఉన్నానని నీకెలా తెలుసు? -నీ టెస్టర్ నా టెస్టర్ కి చెప్పింది.
కానీ విషయం అది కాదు, పాపీ.
నువ్వు ఇలాంటి దాన్ని రోడ్డు పక్కగా ఉంచకూడదు. నువ్వు దీనికి గౌరవం ఇవ్వాలి.
డ్యాష్ బోర్డ్ మీద చాక్లెట్ బార్లను తీస్తే మంచిది. అవి కరుగుతున్నాయి.
నువ్వు కార్లో చాక్లెట్ పెట్టావా?
సరే, అలాగే. నీకు కావలసినట్టు చేసుకో.
ఈ చెత్తదాన్ని నేనెలాగూ నడపలేను. నీకు తాళం చెవులు కావాలా?
-అవును. -అగ్నిగోళం!
అంటే, మనిద్దరి మధ్య ఒక్క క్షణం పాటు అంతా బాగుండింది, పాపీ. ఒకే ఒక్క...
-నా డ్రైవర్ వచ్చేసింది. -నేనేమీ నీ డ్రైవర్ ని కాదు.
-అవును, నువ్వసలు అలా అనకూడదు. -నోర్మూసుకో!
అవుననే చెప్పాలి.
నేను ఖచ్చితంగా చెప్పలేను, కానీ అది కాస్తంత ప్రమాదకరమైనదే.
సరే. నా ఉద్దేశం అది కాదు. నేను ముందు కూర్చుంటాను. అదేమీ...
-నువ్వెక్కడ కూర్చుంటావన్నది ముఖ్యం కాదు. -అది ముఖ్యం కాదు.
కాదు, కాదు. నా ఉద్దేశం, నేను కూడా శ్వేతజాతీయురాలిని కాదు, కాబట్టి నేను...
దీని వల్ల నాకేమీ ఇబ్బంది లేదు కదా? ఉందా? నాకేమీ ఇబ్బంది లేదు కదా?
నాకేమీ ఇబ్బంది ఉండదులే. నా ఉద్దేశంలో...
నాకేమీ కాదులే. నాకేమీ కాదు.
నాకేమీ పర్వాలేదు.
సరే, ఓ విషయం చెప్పనా? ఇది మరీ ప్రమాదకరమైన సబ్జెక్ట్ లా ఉంది,
కాబట్టి... నేను వేర్వేరు జాతులకు చెందిన మహిళలనే తేల్చుకోవాల్సిందిగా వదిలేస్తున్నా.
-నేను తప్పుకుంటున్నా. -తేల్చుకోవాల్సింది మనమే కదా?
వేర్వేరు జాతుల మహిళలం.
నా చికెన్ నగ్గెట్స్ కారులో ఉన్నాయా?
మంచిది.
సరే.
అందుకేనా అంత త్వరగా నిద్రలేచావు?
అవును. సగం ఎత్తు ఎదగడానికి రెట్టింపు కృషి చేయాలి కదా మరి.
-రెట్టింపు కృషి దేని కోసం? -వదిలేయిలే.
-నా స్వీట్ & సోర్ సాస్ ఎక్కడ? -అవి కప్ హోల్డర్ లో ఉన్నాయి!
-నేను బయలుదేరాలి. -సరే. బై మరి.
హేయ్, టెస్టర్. ఆఫీసులో కలుస్తాను.
నాతో పోటీ పడాలని ప్రయత్నించకు.
సరే, ఇక స్టార్ట్ చేద్దాం.
ఇది జీటీ4 మోడల్ అన్నమాట.
గేర్లు ఉండే మోడల్ ని నడిపి చాలా కాలమైందే.
ఏం పర్వాలేదు. గేర్ కార్లని మగవాళ్లే బాగా నడపగలరు.
ఒంటరిగా ఉన్నాను కాబట్టి అలా చెప్పగలిగాను. సరేమరి.
పీపీఆరోవైఎల్ఈ
ఓరి... దేవుడా.
-హాయ్. -నేను గేర్ కార్లను నడపగలను.
కానీ తను క్లచ్ లో చాక్లెటో ఏదో ఇరుక్కుపోయేలా చేసింది.
నిన్ను ఏమైనా...
ఈ మోడల్... తేడాగా ఉంది...
సరే.
నాకు... బహుశా నేను... అంటే... నేను...
-ఏమో మరి. బహుశా... -ఒకవేళ...
బహుశా నీకు తెలీదేమో...
నేను నా పాదాలు మరీ ఎక్కువ బలంగా ఉన్నట్టున్నాయి, నేను మరీ ఎక్కువ శక్తిని...
అవును, అదే అయ్యుంటుంది.
నీకు ఏమైనా...
తీసుకోండి.
అలా ఎందుకు చేస్తున్నారు?
మా క్రియేటివ్ డైరెక్టర్లు ఒక రకంగా విడిపోయే దశలో ఉన్నారు.
-అది కాస్త గందరగోళంగా ఉంది. -మీకు అది కష్టంగా ఉండుంటుంది.
అవును.
దాన్ని గుర్తించినందుకు ధన్యవాదాలు.
మీ భూజాలు బలిష్టంగా ఉన్నాయి.
వచ్చేసింది.
మీ కోసం కేకును ఉంచాను. పుట్టినరోజు బాబు ఎక్కడ?
అతడిని నేను లంచ్ కి తీసుకెళ్లేముందు, నాకు ఆఫీస్ అంతా చూపుతాడేమోనని అనుకున్నాను.
మిస్టర్ బాక్షి లంచ్ తినరు. అది కేవలం సన్నాసులే తింటారు అని అంటుంటారు.
అయ్యో. మళ్లీ క్యాలరీల విషయంలో జాగ్రత్తగా వ్యవహరిస్తున్నాడా?
వాడికి బరువు విషయంలో ఎప్పట్నుంచో అభద్రతాభావం ఉంది.
నిజంగానా?
అతనికి ఏ విషయంలోనూ అభద్రతాభావం లేదు.
కాకపోతే పని తప్ప లంచ్ లాంటి వాటిని పట్టించుకొనేంత తీరిక అతనికి లేదు.
వాడు బిజీగా ఉన్నట్టు అనిపించడంలేదే.
పర్వాలేదులే. ఇది మంచి ఐడియా కాదేమో.
లేదు, మీరు మీ తమ్ముడి కోసం ఒక రోజు ప్రత్యేకంగా ఉండాలని ప్లాన్ చేశారు,
ఎందుకంటే తమ్ముడి గురించి అన్నయ్యకే బాగా తెలుస్తుంది,
మరి ఇదేనా అతను మీ మీద చూపే కృతజ్ఞతాభావం?
చెప్తున్నా కదా, మిమ్మల్ని అన్నయ్యగా పొందే అర్హత అతనికి లేదు.
అంటే, ఇది పుట్టినరోజు గురించి కాదు. గతంలో ఒక విషయం జరిగింది, అందుకే అలా ఉన్నాడు.
కేట్ విషయంలో ఇంకా కోపంగా ఉన్నట్టున్నాడు.
అవునులే. మహిళ విషయంలో గొడవలు.
అవును. నేను ఇలాంటివాటి గురించి చదివానులే.
అది అసంభవం. వగలమారి వయ్యారుల కారణంగా అతను నీరసపడిపోయే రకం కాదు.
లేకపోతే అదే నిజమా?
పచ్చని కాపురంలో లుకలుకలా?
నీ కొత్త గురువు నువ్వు అనుకున్నంత ఆదర్శవంతుడు కాదా?
అతను ఆదర్శవంతుడే. నిజానికి, అతనంత ఉత్తమ బాస్ కింద ఇప్పటిదాకా నేను పని చేయనేలేదు.
నన్ను బాధ పెట్టాలని అలా చెప్పావా?
ఎందుకంటే, నాకు నవ్వు వస్తోంది.
నీకేమీ నవ్వు రావడం లేదు.
నేను నవ్వుతున్నాను.
ఏం జరుగుతోంది?
ఏదేమైనా, బ్రాడ్ బయటకు రావడంలేదు, కనుక జాక్ ఇప్పుడే వెళ్లిపోవాలి.
లేదు. అతనికి నేను ఆఫీస్ అంతా చూపించాకే వెళ్తాడు.
మీరు బ్రాడ్ రూపంలో ఒక తమ్ముడిని కోల్పోయుండవచ్చు,
కానీ నన్ను తమ్ముడిగా సంపాదించారు.
ఏదైనా లాడ్జికి వెళ్లండి.
-కార్యం సఫలమైంది. అతను వెళ్లిపోతున్నాడు. -మంచిది.
చూశావా? నా అధికార ప్రదర్శన పనిచేసింది.
ఎందుకు పనిచేయదు. ప్రతీసారి పనిచేస్తుంది కదా.
-నిన్ను లంచ్ కి తీసుకెళ్దామనుకున్నాడు. -సన్నాసులే లంచ్ చేస్తారు.
-అవును, నేను కూడా అదే అన్నాను. -హేయ్.
ఇప్పుడు అతను డేవిడ్ సమస్య.
ఒక్క నిమిషం, ఏంటి?
డేవిడ్ అతడికి ఈ ఆఫీసునంతా చూపుతున్నాడు.
ఎక్కడ?
నాకు తెలీదు. నేనేమనుకున్నానంటే బహుశా...
నా ఉద్యోగానికి దగ్గరుండి మరీ ఎసరు పెట్టే వీలును వాడికి కల్పించేలా, వాడిని
మన ఎక్సిక్యూటివ్ ప్రొడ్యూసర్ కి దగ్గర చేద్దామని అనుకున్నావా?
నేను నిన్ను నిరాశపరిచాను.
-బ్రాడ్, నేను దీన్ని సరిచేయగలను, -నువ్వు చేసింది చాలులే.
వద్దు.
నేను దీన్ని సరిచేయగలను!
నా కష్టాన్ని నాశనం చేయనివ్వను.
నా ఉద్యోగానికి ఎసరు పెట్టనివ్వను. నా కష్టాన్ని నాశనం చేయనివ్వను.
హేయ్, ఏంటి సంగతి?
మిత్రులారా, మనం సాధించాం.
మనం బ్యాటిల్ రోయాల్ కోసం ఎన్నో రాత్రులు కష్టపడ్డాం, విరామం లేకుండా పని చేశాం.
కానీ ఇది...
మన శ్రమకు తగ్గ ఫలితం లభించింది.
డానా.
అతను ఇక్కడ ప్రయత్నిస్తాడు, దాదాపుగా పట్టు సాధించాడు, మళ్లీ "ఢమేల్" అన్నమాట.
అతని వల్ల కాలేదు.
చాలా బాగుంది.
దీన్ని రికార్డ్ చేసినందుకు ధన్యవాదాలు, డానా. భలే ఐడియా అది.
లేదు, అది నీ ఐడియానే.
వచ్చి పనిచేసుకోవాలన్నదే నా ఐడియా.
గత రెండు వారాలుగా, నేను నీకు డ్రైవర్ గా చేశాను,
నీకు ఆహారాన్ని తెచ్చాను, నీకు భజన కూడా చేశాను.
నాకు కోడింగ్ ఎప్పుడు నేర్పుతావు?
ఇప్పుడు నీకు నేను నేర్పడం లేదని నీకెందుకు అనిపిస్తోంది?
నేను మిస్టర్ మియాగీ లాంటి దాన్ని కనుక, నీకు నా పద్ధతులు అర్థమవ్వడంలేదు.
-ఎవరు? -మిస్టర్ మియాగీ. "కరటే కిడ్"లోని పాత్ర.
ఒక్క నిమిషం, నీకు "కరాటే కిడ్" తెలీదా? దారుణం!
చాక్లెట్ ఎవరి దగ్గర ఉంది?
-పాపీ. పాప్-స్టార్. పాపీయా మజాకా. -నీకేం కావాలి, బ్రాడ్?
-హేయ్, నీకు నేనంటే ఇష్టమే కదా? -కాదు.
-కానీ నీకు బ్యాటిల్ రోయాల్ తెప్పించాను. -అవును,
నన్ను బెదరగొట్టి, మాయ చేసి తెప్పించావు.
ఒక అపరిచితుడితో పోలిస్తే, నువ్వు నన్నే ఎక్కువ ఇష్టపడతావు కదా?
తెలియని దరిద్రుడు కంటే తెలిసిన దరిద్రుడే మేలు కదా.
మరో దరిద్రుడు వెయ్యి రెట్లు దరిద్రంగా ఉండవచ్చు.
-నేను చెప్తున్నా కదా, వీడు అలాంటోడే. -ఏమంటున్నావు?
మా అన్నయ్య జాక్ గురించి చెప్తున్నా. వాడు ఏ క్షణమైనా ఇక్కడికి రావచ్చు.
-నువ్వు నా జట్టే అని నాకు తెలియాలి. -లేదు, నువ్వంటే నాకు ఇష్టం లేదు.
సరే. స్కిన్ మార్పులలో నాకు వచ్చేదానిలో నీకు కాస్త ముట్టజెప్పుతాను.
బాబోయ్.
అవతార్ స్కిన్లులే, జాగ్రత్తగా విను.
అవి బ్యాటిల్ రోయాల్ లో కాసుల వర్షాన్ని కురిపిస్తాయి.
మోంట్రియల్ కి పట్టలేని ఆనందం, ఐయాన్ కి పిచ్చి కోపం.
-అయితే సరే. నేనేం చేయాలి? -మంచిది. జాక్ ఇక్కడికి ఏ క్షణమైనా రావచ్చు.
వాడు నిన్ను మచ్చిక చేసుకొనే ప్రయత్నం చేయవచ్చు. ఆ అవకాశం ఇవ్వకు.
-వాడితో కటువుగా ఉండు. నువ్వు ఉండగలవు కదా? -అందులో సందేహం అక్కర్లేదు.
సరే, నువ్వు వెళ్లి నాకు లంచ్ తీసుకురా.
అలాగే నీ ముఖం మీద ఆ విసుగును కూడా తీసేయ్.
దాని అర్థం నీకు "కరాటే కిడ్"ని చూస్తే అర్థమవుతుంది.
మంచిది, ఆ పిచ్చి ఆవేశమే చూపించు.
ఇక చాలు.
సరేమరి, ఇక చివరగా, ఇది ప్రోగ్రామర్ల నెలవు అని చెప్పవచ్చు.
హేయ్! పుట్టినరోజు బాబు ఇక్కడున్నాడు అన్నమాట.
-ఏమైపోయావు, మోటూ? -మోటూ?
అది ముద్దుపేరు. నాది కాదు. నోర్మూయ్. తొక్కలే.
ఇంకా ఇక్కడే ఎందుకు ఉన్నావు?
డేవిడ్ నాకు ఆర్ట్ బృందాన్ని పరిచయం చేశాడు. వాళ్లు భలేగా ఉన్నారు.
అవును, జాక్ నీ అన్నయ్య అంటే ఒక్కళ్ళు కూడా నమ్మలేదు.
ఎందుకంటే మనకి తెలిసిన ఒక వక్తిలా
తనెప్పుడూ ముఖం మాడ్చుకొని ఉండడు.
ఇంకా డేవిడ్ వాళ్లకి చెప్పి నాకు ఈ అద్భుతమైన చిత్రాన్ని గీయించి ఇచ్చాడు.
-ఏంటి? -అవును. అది చూడండి. చాలా బాగుంది కదా?
అవును, వాళ్ల చేత నేను కూడా ఒక చిత్రాన్ని గీయించుకున్నాను.
-ఇటు చూడండి. అపూర్వ సహోదరులు, కదా? -హేయ్, అపూర్వ సహోదరులు!
-దీన్ని మేమే కనిపెట్టాం. బాగుంది. -ఇక చాలులే.
ఏదేమైనా... మరి, ఇదే మా అత్యద్భుతమైన ప్రోగ్రామింగ్ బృందం.
మరి ఈవిడ...
జాక్, కదా?
మీకొక విషయం చెప్పాలి, మీరు కుష్టు వచ్చిన కంగారులా ఉన్నారు.
-ఏమన్నారు? -కుష్టు వచ్చిన కంగారూ. అది తిట్టు.
అది ఆస్ట్రేలియాలో కదా. ఇక్కడ అది పని చేయదు.
పాపీ మా కో-క్రియేటివ్ డైరెక్టర్, తనకి లౌక్యత తక్కువలే.
ఒక్క నిమిషం. పాపి లీనా? బ్యాటిల్ రోయాల్ ని సృష్టించిన మేధావి మీరే...
మన్నించండి. మిమ్మల్ని కలవడం నా భాగ్యం.
మేధావినా? నేను... అది చాలా తెలివైన ఆలోచన.
అంటే, నేను కొత్తగా 14.2 మిలియన్ ఆటగాళ్లను తెచ్చాను.
అది నా ఆలోచన.
తనకి ఏది మంచిదో తను తెలుసుకోలేనంత పిచ్చిది కనుక, తను ఆ పని చేసేలా నేనే చేశా.
-నువ్వు నిజంగానే దరిద్రుడివి! -సరే, నా దగ్గర ఒక ఆలోచన ఉంది.
మనమందరం కాస్త విరామం తీసుకుందామా?
మనం పెరట్లోకి వెళ్దాం, అక్కడ బ్రాడ్ కోసం నేనొక ప్రత్యేకమైన సర్ప్రైజ్ ఏర్పాటు చేశా.
-సర్ప్రైజ్ ఉందా? అవంటే నాకు ప్రాణం. -కదా?
నేనొక ప్రత్యేకమైన ఐడియా చెప్తాను. మనం నీ చిట్టి స్పెషల్ సర్ప్రైజ్ ని
తీసుకొని దాన్ని ఒక ఉండలా చుట్టి
కిటికీ నుండి బయట పడేస్తే ఎలా ఉంటుంది?
మనం ఆ పని చేద్దామా?
అది చేద్దాం.
అవును.
అంతే!
భలే సోదరులు.
నేను అతిగా ఆలోచిస్తున్నానేమో కానీ, డానా నా మీద చిరాగ్గా ఉందంటావా?
నాకు తెలియడంలేదు. నేను నిన్న తనతో మాట్లాడినప్పుడు బాగానే ఉన్నాను అంది.
బాగా అలసిపోయున్నాను అని చెప్పింది, కానీ...
ఇప్పుడు తను నాకు దూరంగా ఉండటానికి ప్రయత్నిస్తుందేమో అనిపిస్తోంది.
అంటే, దూరంగా ఉండటమని కాదు, దేనికో దగ్గరవుతున్నట్టుగా అన్నమాట.
అంటే, తనకి పెద్ద పెద్ద లక్ష్యాలున్నాయి, అవంటే నాకు ఇష్టమే.
దానికి నేను మద్దతు ఇస్తాను కూడా. కానీ నా కోరిక ఏంటంటే...
నేనేమైనా నరకంలో ఉన్నానా?
నేను నిజంగానే నరకంలో ఉన్నాననుకుంటా.
నీ ప్రేమ జీవితానికి సంబంధించిన సోది అంతా నాకు ఎందుకు, టెస్టర్.
సరే, బాసూ, చెప్పిచెప్పీ నాకు విసుగు వస్తోంది. నాకు ఓ పేరు ఉంది.
మళ్లీ అదో గుదిబండనా నాకు?
ఇంకో విషయం, పాపీతో పాటు కారులో వెళ్లిన మరో టెస్టర్, నీ గురించి
మాట్లాడుతుందనుకుంటున్నావా? లేదు.
తను పని గురించి, ఎలా ఎదగాలనేదాని గురించి మాట్లాడుతుంది,
నువ్వు కూడా చేయాల్సిందదే.
అవును, నువ్వన్నది నిజమే. నిజమే చెప్పావు.
అయితే, నీకేమీ తేడాగా అనిపించలేదంటావా?
-అది నాకు ఆనవసరం! -సరే, బాసూ. అసలు నీ సమస్య ఏంటి?
పాపీ నీకన్నా మంచి పనితీరు కనబరుస్తోందంటే అందులో నా తప్పేముంది, సరేనా?
బహుశా గే కాని ఒక శ్వేతజాతి మగాడు ఏలే రోజులు
ఎప్పుడొస్తాయా అని చూస్తూ, ఊరికే కూర్చోనుండకుండా
-నువ్వు ఇంకాస్త కష్టపడితే బాగుంటుందేమో. -అవునవునులే.
అవును. సాధించాలనే తపన ఉండదు కానీ, అన్నీ జాతి మీద తోసేయడమే.
నేను ఒక గే కాని తెల్లవాడిని కనుక నాకు ఈ రంగంలో మరిన్ని ఆవకాశాలు దక్కాయని
-నువ్వు నిజంగానే అనుకుంటున్నావా? -అవును!
అవును! అందులో సందేహమే లేదు. అది కాదనలేని సత్యం.
ఏంటి, నిజంగానా?
-నేనేమనుకున్నానంటే... -నోర్మూయ్, నోర్మూసేయ్.
నోరు మూసేయ్. నేను మాట్లాడటం పూర్తవ్వలేదు.
చూడు. నేను నా కెరీర్ ని టెస్టర్ గా ప్రారంభించాను.
ఒకరోజు నేనూ, నా బాసు మూడు అంతస్థుల వరకూ లిఫ్ట్ లో ఉన్నాం. నేను ఒంటరిగా ఉన్నాను.
నేను అతనికి ఒక 17 ఐడియాల దాకా చెప్పి ఉంటా. వాటిలో ఆయనకి బహుశా ఒకటి నచ్చిందేమో.
కానీ ఆయనకి నా పేరు తెలిసింది. చివరికి, ఆరు నెలల తర్వాత నాకు పదోన్నతి దక్కింది.
కానీ ఒక మహిళగా, నాకు అలాంటి అవకాశాలే దక్కవు కదా.
అవును, దక్కవు. మహిళలకు అలాంటి అవకాశాలే దక్కవు.
అది ఇదే అన్నమాట. ఇదే ఆ అవకాశం.
ఒక మహిళకి, అంటే నీకు దక్కిన ఆ అవకాశం ఇదే.
నువ్వు మహిళవి. ఇదే ఆ అవకాశం. ఇదే లిఫ్ట్.
కాకపోతే ఇది కారు, నేను నీతో ఒంటరిగా ఇరుక్కుపోయున్నాను,
నువ్వు డ్రైవర్ సీట్ లో ఉన్నావు, ఇంకా మహిళవి కూడా.
నువ్వు నాకు కొన్ని ఐడియాలు చెప్పవచ్చు. కానివ్వు. చెప్పు.
-నేను లిఫ్ట్ లో ఉన్నానా? -నీకేం కావాలి, రేచల్?
నీకేం కావాలి?
మహిళలకు సాయపడాలంటే ఓపిక భీబత్సంగా ఉండాలిరా బాబోయ్.
దద్దమ్మ. సన్నాసి. పిరికి పందవి.
లావు కూడా అవుతున్నావు. నువ్వు సన్నబడాలి.
ఇక చిప్స్ తినడం ఆపరా, బండోడా.
ఇక్కడున్నావా. నీ కోసం అన్నిచోట్లా వెతుకుతున్నాను.
-ఏమైంది? -ఒక... దారుణమైన విషయం జరుగుతోంది.
నాకు అతని పాటల గురించి తెలీదు,
-కానీ నాకు... -నాకు కూడా, కానీ ఇది చాలా బాగుంది.
-హేయ్, లోపల ఏం జరుగుతోంది? -అదుగో, అదే జరుగుతోంది.
జాక్!
నమస్తే, తమ్ముడూ!
-హేయ్, స్నూప్ డాగీ డాగ్. -ఎలా ఉన్నావు, బర్ట్?
నా పేరు బ్రాడ్, కానీ పర్వాలేదులే.
ఏం జరుగుతోంది?
ఇదే నా స్పెషల్ సర్ప్రైజ్.
నీ కోసం పెరట్లో ఒక ప్రైవేట్ కచేరీ చేయమని నేను ఈయన్ని అడిగాను,
ఎందుకంటే నువ్వు ఈయనకి వీరాభిమానివని నాకు తెలుసు.
అంతేకాకుండా, ఈయన నాకు ఋణపడున్నాడులే.
హామ్బోల్డ్ కౌంటీలో ఈ వెధవ నాకు చేను ఇప్పించగలిగాడంటే నమ్మగలవా?
-నేను ఇతనికి చేను ఇప్పించాను. -అతనికి చేను ఇప్పించావన్నమాట.
నీకు ఆసక్తి లేదు కనుక, మేమే చొరవ తీసుకొని వచ్చాం.
బాగుంది!
అవును, ఆట లోపల కూడా ఒక కచేరీ చేయాలని, ఆటగాళ్లకి స్నూప్ స్కిన్లు అమ్మాలని
-జాక్ కి భలే ఆలోచన వచ్చింది. -సరేమరి.
సిద్ధంగానే ఉన్నావా, స్నూప్?
నేను ఎప్పుడూ సిద్ధంగానే ఉంటా. అందుకే నేను సిద్ధమవ్వాల్సిన పనిలేదు.
అతను పాడబోతున్నాడు. పాడబోతున్నాడు.
అవును, అతను పాడతాడు.
అందరూ ఒకసారి ఇటు చూడండి.
మీకోక విషయం చెప్తాను
నేను మీ అందరికీ ఇష్టమైన క్రిప్స్ కజిన్ అయిన స్నూప్ డాగ్ ని
ఇళయరాజా తరం నుండి మీలో సరాగాలను పలికిస్తున్నాను
నేను సవ్యసాచిలా ఏ బాణిని అయినా కట్టగలను
-నువ్వు స్నూప్ అభిమానివని నాకు తెలీదే. -అదేం కాదు. ఇవాళ నా పుట్టినరోజు కూడా కాదు.
-నాకు చిప్స్ పట్టుకురా. -అలాగే. తప్పకుండా.
పక్కకు తప్పుకో!
నేను మాట్లడేది ముఖ్యమైన విషయం కాకపోతే మనం మాట్లాడుకోవడం ఎందుకు, బాసూ?
నువ్వు ఎప్పుడూ ఇంతసేపు మాట్లాడకుండా ఉండలేదు కదా.
ఆలోచిస్తున్నాను, సరేనా? నువ్వు ఒక ముఖ్యమైన ప్రశ్న అడిగావు, కనుక ఆలోచిస్తున్నా.
-ఇంకా నేను రోడ్డు చూసి కూడా తోలాలి. -ఇక రోడ్డు ఎక్కడ ఉంది!
-సరేమరి, ఇక నా వల్ల కాదు. నేను దిగుతున్నా. -ఆగు. ఆగు! ఒక క్షణం ఆగు!
నాకు ఎగ్జిక్యూటివ్ గ్రూప్ లో ఒక హోదా కావాలి.
సరే. మంచిది.
-ఏ హోదా? -ఏంటి?
ఏం చేయాలనుకుంటున్నావు? క్రియేటివ్ డైరెక్టర్ కావాలనుకుంటున్నావా?
లీడ్ ప్రోగ్రామర్? రచయత్రి? ఆర్ట్ డైరెక్టర్? నీకేం కావాలనుంది?
-అవును. -ఏంటి అవును?
అవును, నువ్వు చెప్పినవి నాకు చేయాలనుంది.
-ఇది అవునా కాదా అనే ప్రశ్న కాదు. -నాకు తెలుసు, సరేనా?
నువ్వు ఒత్తిడి పెడుతున్నావు, ఇది నాకు కష్టంగా ఉంది.
నీ అభిప్రాయాలను కూడా వినాలని నువ్వెప్పుడూ అడిగేదాన్నే నేను ఇప్పుడు నీకు ఇస్తున్నాను.
కానీ నీకేం కావాలో నీకు తెలీదు, అందుకే నువ్వేమీ చెప్పలేకపోతున్నావు.
నాకేం కావాలో నాకు తెలుసు!
నాకేం కావాలో నాకు తెలీదు.
గే కానీ శ్వేతజాతి మగవాళ్ళ మీద నీ సమస్యలను అన్నింటినీ రుద్దే అవకాశం కోసం
ఎదురు చూస్తూ, ఊరికే కూర్చోవడంలో నీ సమయమంతా గడపకుండా
బహుశా నువ్వు నీకేం కావాలి అనే విషయాన్ని కాస్త అర్థం చేసుకోవడానికి ప్రయత్నించాలేమో.
-ఆగు. నేను నా కారు దగ్గరికి ఎలా వెళ్లాలి? -నాకు తెలీదు!
అయ్యో!
హేయ్!
అది చాలా బాగుండింది, బాసూ.
దేవుడా. గదిలో ఇంకా ఆ ఊపు అలానే ఉంది.
ఇంకా ఈ గదిలో గంజాయి వాసన కూడా వస్తుంది. మనం దాన్ని పోగొట్టాలనుకుంటా.
డేవిడ్, నేను మా అన్నయ్యతో కసేపు మాట్లాడాలి.
హేయ్, మనం, అందరమూ అన్నాదమ్ముళ్ళమే కదా?
-బయటకు వెళ్లు. -సరే, అలాగే.
హేయ్, బాసూ. బ్రెనే బ్రైన్ లింక్స్ ని నాకు పంపించడం మర్చిపోకండి, సరేనా?
పంపుతా. తను మీ జీవితాన్ని మార్చేస్తుంది.
మళ్లీ కలుస్తా, లవ్ యూ. సరేమరి, ఉంటాను.
హేయ్, తమ్ముడూ. కచేరీని ఎంజాయ్ చేశావా?
ఎందుకు ఇలా చేస్తున్నావు? నీకు ఇక్కడ పని చేయాలని లేదు.
ఆ విషయం మాత్రం సరిగ్గా చెప్పావు.
ఇది బంగారు గని లాంటిది. కానీ ఇది ఇప్పుడు ఉచ్ఛ స్థితికి చేరుకుంది.
కాబట్టి ఇది కుప్పకూలక ముందే దీన్ని శాఖలవారీగా
మొత్తం అమ్మేయవలసిన సమయం వచ్చేసింది.
-లేదు. ఆ సమయం రాలేదు. -వచ్చేసింది.
విచారకరమైన విషయమేమిటంటే అది నీకు కూడా తెలుసు,
కానీ ఆ విషయంలో ఏదైనా చేయడానికి జంకుతున్నావు.
ఎందుకంటే నువ్వు సున్నితమనస్కుడివి.
కాబట్టి, నేను పగ్గాలు తీసుకొని ఏం చేయాల్సిన అవసరముందో అది చేస్తాను.
నేను కేట్ విషయంలో చేసినట్టుగానే.
తనని ఇందులోకి లాగకు.
నువ్వొక చండశాసనుడివి అని ఇక్కడున్న వాళ్ళందరినీ నమ్మించావు.
కానీ నాకు మాత్రం ఒక భయకంపితుడైన పసివాడే కనిపిస్తున్నాడు.
ఒక పిరికిపంద. నాన్న ఎప్పుడూ అదే అనేవాడు కదా.
ఈ పని చేయకు.
దీన్ని నా నుండి లాక్కోకు.
నన్ను బతిమిలాడు.
దీన్ని నీ నుండి లాక్కోవద్దని నన్ను బతిమిలాడు.
నీ ఆటను నాశనం చేయవద్దని నన్ను బతిమిలాడు.
ప్లీజ్. అన్నయ్య.
నా ఆటను నాశనం చేయవద్దు.
చూద్దాం.
పుట్టినరోజు శుభాకాంక్షలు.
-ఇవాళ నా పుట్టినరోజు కాదు. -నాకు తెలుసు.
నీకు రెండు నిమిషాలు ఇస్తున్నాను. అడిగేయ్.
కేట్ ఎవరు?
మేము 4-హెచ్ లో ఉన్నప్పుడు, నరికివేయడానికి ముందు పెంచడానికి మాకో పందిపిల్లని ఇచ్చారు.
కానీ బ్రాడ్ దాని మీద ప్రేమ పెంచుకున్నాడు. దాన్ని పేరే కేట్.
దాన్నొక పెంపుడు జంతువులా చూసుకున్నాడు.
కానీ ఆ బలిసిన పందిని చంపే సమయం వచ్చినప్పుడు, అతను ఆ పని చేయలేకపోయాడు.
సహజంగా చనిపోయే పందిని ఏం చేసుకోవాలో నీకు తెలుసా?
ఏం చేయలేం. ఆ మాంసం పనికి రాదు.
అవును. అది వృథా అయిపోయినట్టే కదా.
కాబట్టి వాడికి బదులుగా దాన్ని నేను చంపా, ఎందుకంటే చేయాల్సిన పని అదే కాబట్టి.
బ్రాడ్ లో ధైర్యం రవ్వంతైనా పెరగలేదు.
కానీ అది నీలో పెరిగింది అనుకుంటా.
నేను టచ్ లోనే ఉంటా.
మీకోక విషయం చెప్తాను
నేను మీ అందరికీ ఇష్టమైన క్రిప్స్ కజిన్ అయిన స్నూప్ డాగ్ ని
స్నూప్! మిస్టర్ డాగ్. హాయ్, నేను నీకు విరాభిమానిని.
ధన్యవాదాలు, పాపా.
నేను పాపని కాదు. నిజానికి నేను ఎదిగిన మహిళని.
ఏంటి సంగతి, స్నూప్?
ఐయాన్, ఏంటి సంగతి, బాసూ? ఆ కొత్త విస్తరణని ఎప్పుడు విడుదల చేస్తున్నావు?
కొత్త ఆల్బమ్ ఎప్పుడు విడుదల చేస్తున్నావు?
-హేయ్, నిన్ను జీజీఎల్ లో కలుసుకుంటా. -తప్పకుండా.
నా దగ్గర పోర్ష్ ఉంది.
నేను మాట్లడేది ముఖ్యమైన విషయం కాకపోతే మనం మాట్లాడుకోవడం ఎందుకు, బాసూ?
నా సంగీతంతో నేనెందరో జీవితాలను మార్చాను
నా క్రిప్స్ కి, అలాగే పైరస్ కి ఏం కాకుండా నేను చూసుకుంటాను
లాంగ్ బీచ్ లో ఎక్కడ చూసినా నా పాటలే వినిపిస్తుంటాయి
చాలా పేరున్న వాడిని నా బలగం చూస్తే షాక్ అవుతారు
కార్లను మార్చినంత తేలిగ్గా నేను అమ్మాయిలని మార్చుతాను
మా చిట్టి అభిమానులు మా పేర్లను అరుస్తూ నానా హంగామా చేస్తున్నారు
నేను చర్చిలో నడుస్తూ ఉంటే అది తగలబడిపోయిన అడవిని తలపించింది
అదంత బాగానే ఉంది, ఎందుకంటే సత్తా ఉన్నవాళ్ళు ముందుకు సాగుతున్నారు
నేను మాట్లడేది ముఖ్యమైన విషయం కాకపోతే మనం మాట్లాడుకోవడం ఎందుకు, బాసూ?
కాబట్టీ బీట్ ని కాస్త పెంచు
మొదట ఎస్, తర్వాత ఎన్, రెండు ఓలు పీ, డీ, రెండు జీలు, అది నేనే
మిమ్మల్ని ఉర్రూతలూగిస్తున్నాను
లాయర్ అవసరం అస్సలు లేదు ఎందుకంటే నేనే కాస్త తగ్గాను
సరైన సమయానికి మళ్లీ సింహంలా దూకుతాను
ఒక్క పాటతో నీ భరతం పడతాను కాస్కో
ఏం మాట్లాడుతున్నావు నువ్వు?
ఉపశీర్షికలను అనువదించినది: అలేఖ్య